text: Хидролизиран колаген и колагенови пептиди индикират едно и също нещо – че продуктът е преминал през този по-специфичен метод на обработка и ще бъде по-лесен за разграждане от организма.
  Освен хидролизираният колаген, на пазара можете да намерите още желатин. За разликата между двата продукта можете да научите повече тук.
  Както вече споменахме, протеините са изградени от аминокиселини, които се делят на есенциални и неесенциални. Тялото трябва да си набавя всички 9 есенциални аминокиселини, за да функционира оптимално. Храните, които съдържат всички тях, спадат към категорията на т.нар пълни протеини.
  Колагенът не е сред тях. Това не го прави по-добър или по-лош като протеин. Просто е важно да знаете, че особено при активен спорт, трябва да комбинирате хранителните добавки с колаген с други източници на протеини, за да си набавяте всички есенциални аминокиселини. И разбира се – не използвайте хранителните добавки като заместители на пълноценна диета.
  Функцията на този протеин в тялото е да изгражда структурата на тъканите. Обикновено говорим за ползите от колагена върху състоянието на ставните хрущяли, кожата, косата и ноктите. Да, хранителните добавки с колаген ще се погрижат за всички тези тъкани, но това е само черешката на тортата.
  Доказано е, че колагенът има пряко влияние върху здравето на чревната мукоза. Това е вид съединителна тъкан, която изгражда червата и така подпомага дейността на храносмилателната система. Чревната мукоза с право е толкова популярна сред нутриционистите. От нейното състояние зависи цялостното ни здраве.